**Dôvodová správa**

**A. Všeobecná časť**

Predložený návrh zákona, ktorým sa mení a dopĺňa zákon Národnej rady Slovenskej republiky č.118/1996Z.z. o ochrane vkladov a o zmene a doplnení niektorých zákonov v znení neskorších predpisov sa predkladá na rokovanie vlády Slovenskej republiky ako iniciatívny materiál na základe záverov ECOFINU zo dňa 7. novembra 2008, kde zúčastnené štáty prijali odporúčanie zvýšiť ochranu vkladov v bankách ako reakciu na negatívny vývoj na svetových finančných trhoch ako dôsledok svetovej finančnej krízy.

Účelom návrhu zákona je v tejto súvislosti zaručiť vkladateľom vyššiu náhradu za chránené vklady v prípade potenciálneho rizika banky, ktorým by bola neschopnosť vyplácať vklady vkladateľov.

Návrh zákona je v súlade s Ústavou Slovenskej republiky.

DOLOŽKA ZLUČITEĽNOSTI

návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov

s právom Európskych spoločenstiev a právom Európskej únie

**Predkladateľ zákona:**

Ministerstvo financií Slovenskej republiky.

**Názov návrhu zákona:**

Návrh zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov.

**Problematika návrhu zákona:**

* 1. je upravená v práve Európskych spoločenstiev:

***v primárnom práve:***

čl. 48 až 60 Zmluvy o založení Európskeho spoločenstva v platnom znení (Ú. v. EÚ C 321E, 29.12.2006).

***v sekundárnom práve:***

smernica Európskeho parlamentu a Rady 94/19/ES z 30. mája 1994 o systémoch ochrany vkladov v platnom znení (Mimoriadne vydanie Ú. v. EÚ kap. 6/zv. 2).

* 1. nie je upravená v práve Európskej únie.
	2. je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev:

rozsudok Súdneho dvora (plénum) z 12. októbra 2004 vo veci C – 222/02, Peter Paul, Cornelia Sonnen-Lütte a Christel Mörkens proti Bundesrepublik Deutschland, rok 2004, Zb. rozh. ESD (I-09425).

**Záväzky Slovenskej republiky vo vzťahu k Európskym spoločenstvám a Európskej únii:**

* 1. Lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov: bezpredmetné.
	2. Proti SR nebolo začaté konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.
	3. Smernica Európskeho parlamentu a Rady 94/19/ES bola prebratá do zákona Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov.

**Stupeň zlučiteľnosti návrhu zákona s právom Európskych spoločenstiev a právom Európskej únie:**

 Úplný.

**Gestor a spolupracujúce rezorty:**

 Ministerstvo financií Slovenskej republiky.

**DOLOŽKA VPLYVOV**

k návrhu zákona, ktorým sa mení a dopĺňa zákon Národnej rady Slovenskej republiky č.118/1996Z.z. o ochrane vkladov a o zmene a doplnení niektorých zákonov v znení neskorších predpisov s právom Európskych spoločenstiev a právom Európskej únie

o jeho finančných, ekonomických, environmentálnych vplyvoch,

vplyvoch na zamestnanosť a podnikateľské prostredie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Odhad vplyvov na verejné financie:

Návrh zákona nepredpokladá dopad na verejné financie.

2. Odhad ekonomických vplyvov:

 Prijatím návrhu zákona sa predpokladá zvýšenie ochrany vkladov v prípade, ak banka prestane byť schopná vyplácať vklady.

3. Odhad environmentálnych vplyvov:

Prijatím predloženého návrhu zákona sa nepredpokladá žiadny vplyv na životné prostredie (žiadny environmentálny vplyv).

4. Odhad vplyvov na zamestnanosť a na podnikateľské prostredie:

Prijatím predloženého návrhu zákona o zavedení meny euro v SR sa nepredpokladá žiadny negatívny vplyv na zamestnanosť ani nezamestnanosť v Slovenskej republike, na tvorbu pracovných miest, je predpoklad potenciálneho vplyvu na podnikateľské prostredie v prípade, ak sa banka stane neschopná vyplácať vklady.

**B. Osobitná časť**

**K Čl. I**

**K bodu 1**

Ustanovením § 9 ods. 2 sa navrhuje náhrada chránených vkladov do ich plnej výšky.

**K bodu 2**

Navrhuje sa prechodné ustanovenie, na základe ktorého sa pri vkladoch, ktoré sa stali nedostupnými pred účinnosťou tohto zákona, t.j. pred 15. novembrom 2008 poskytuje náhrada podľa doterajších predpisov.

**K Čl. II**

Účinnosť zákona sa navrhuje od 15. novembra 2008.

 Schválené vládou Slovenskej republiky dňa 8. októbra 2008.

**Robert F i c o, v.r.**

predseda vlády

Slovenskej republiky

**Ján P o č i a t e k, v.r.**

minister financií

Slovenskej republiky